b'\n_START_ARTICLE_\nHolocr\xc3\xa0cia\n_START_SECTION_\nOr\xc3\xadgens\n_START_PARAGRAPH_\nEl sistema holocr\xc3\xa0tic va sorgir a Ternary Software (Exton, PA, EUA), que es va caracteritzar per l\'experimentaci\xc3\xb3 amb formes m\xc3\xa9s democr\xc3\xa0tiques de govern de les organitzacions. El fundador de Ternary Software (en Brian Robertson) va millorar un sistema d\'organitzaci\xc3\xb3 que es va donar a con\xc3\xa8ixer com holocr\xc3\xa0cia el 2007. L\'any 2010, en Robertson va desenvolupar la Holacracy Constitution (establint els principis i les pr\xc3\xa0ctiques essencials del sistema), i va recolzar empreses perqu\xc3\xa8 adoptessin aquest sistema._NEWLINE_El terme holocr\xc3\xa0cia deriva del terme holarquia, creat per n\'Arthur Koestler al seu llibre de 1967 L\'esperit de la m\xc3\xa0quina. Una holarquia es compon d\'holons (grec: \xe1\xbd\x85\xce\xbb\xce\xbf\xce\xbd, forma neutra hol\xc3\xb3n de \xe1\xbd\x85\xce\xbb\xce\xbf\xcf\x82, holos "tot") o unitats que s\xc3\xb3n aut\xc3\xb2nomes i autosuficients, i que tamb\xc3\xa9 depenen de la totalitat major de la que en formen part. Aix\xc3\xad, una holarquia \xc3\xa9s una jerarquia d\'holons que s\'auto-regulen, funcionant com a peces aut\xc3\xb2nomes i tamb\xc3\xa9 dependents.\n_START_SECTION_\nInflu\xc3\xa8ncies i sistemes comparables\n_START_PARAGRAPH_\nSovint se l\'ha comparada amb la sociocr\xc3\xa0cia (un sistema de govern sorgit a la segona meitat del segle XX) doncs, tot i que va tindre una influ\xc3\xa8ncia important durant el sorgiment de l\'holocr\xc3\xa0cia, aquesta cada cop s\'ha allunyat m\xc3\xa9s de la primera. Tot i aix\xc3\xad, trobem en ella la inspiraci\xc3\xb3 de l\'estructura de cercle i els processos de govern. L\'holocr\xc3\xa0cia \xc3\xa9s dissenyada per a les organitzacions, diferenciant els rols d\'aquestes amb la gent que hi treballa._NEWLINE_Fent \xc3\xa8mfasi en la governabilitat iterativa, processos d\'adaptaci\xc3\xb3 i auto-organitzaci\xc3\xb3, l\'holocr\xc3\xa0cia s\'inspira en els principis del desenvolupament \xc3\xa0gil de programari i el proc\xc3\xa9s de producci\xc3\xb3 ajustada. L\'holocr\xc3\xa0cia \xc3\xa9s molt compatible amb la Teoria dels Participants (Stakeholder theory) en la mesura en qu\xc3\xa8 la seva estructura directiva permet que totes les parts interessades siguin representades al govern d\'una organitzaci\xc3\xb3 i perqu\xc3\xa8 m\xc3\xbaltiples organitzacions amb interessos compartits puguin estar vinculats a nivell de govern.\n_START_SECTION_\nRols enlloc de les descripcions dels llocs\n_START_PARAGRAPH_\nEls blocs b\xc3\xa0sics de l\'estructura organitzativa de l\'holocr\xc3\xa0cia s\xc3\xb3n els rols. L\'holocr\xc3\xa0cia distingeix entre els rols i les persones que els exerceixen, ja que un individu pot tindre diversos rols en un moment donat. Un rol no \xc3\xa9s una descripci\xc3\xb3 de les funcions; la seva definici\xc3\xb3 segueix un format clar incloent un nom, un prop\xc3\xb2sit, "dominis" opcionals per controlar, i la rendici\xc3\xb3 de comptes, que s\xc3\xb3n les activitats en curs que s\'han de realitzar. Els rols es defineixen per cada cercle -o en equip- a trav\xc3\xa9s d\'un proc\xc3\xa9s de govern col\xc2\xb7lectiu, i s\'actualitzen peri\xc3\xb2dicament amb la finalitat d\'adaptar-se a les necessitats sempre canviants de l\'organitzaci\xc3\xb3.\n_START_SECTION_\nEstructura de cercle\n_START_PARAGRAPH_\nL\'holocr\xc3\xa0cia estructura les diverses funcions d\'una organitzaci\xc3\xb3 en un sistema de cercles d\'acte-organitzaci\xc3\xb3 (per\xc3\xb2 no auto-dirigits). Els cercles s\xc3\xb3n organitzats jer\xc3\xa0rquicament; a cada cercle se li assigna un prop\xc3\xb2sit clar i la rendici\xc3\xb3 de comptes es produeix en el seu cercle m\xc3\xa9s ampli. Tot i aix\xc3\xb2, cada cercle t\xc3\xa9 autoritat per a auto-organitzar-se internament i aconseguir millorar els seus objectius. Els cercles condueixen les seves pr\xc3\xb2pies reunions de govern, assignen als membres els seus rols i assumeixen la responsabilitat de la realitzaci\xc3\xb3 de treballs dins del seu \xc3\xa0mbit d\'autoritat. Els cercles estan connectats per dos papers coneguts com a "enlla\xc3\xa7 l\xc3\xadder" i "enlla\xc3\xa7 representant", que participen en les reunions tant del seu cercle com del cercle m\xc3\xa9s ampli per assegurar l\'alineaci\xc3\xb3 amb l\'estrat\xc3\xa8gia de l\'organitzaci\xc3\xb3 en general.\n_START_SECTION_\nProc\xc3\xa9s de govern\n_START_PARAGRAPH_\nCada cercle empra un proc\xc3\xa9s de govern definit per crear i actualitzar peri\xc3\xb2dicament els seus propis rols i pol\xc3\xadtiques. L\'holocr\xc3\xa0cia especifica un proc\xc3\xa9s estructurat conegut com a "presa de decisions d\'integraci\xc3\xb3" per proposar canvis al govern, i modifica o s\'oposa a les propostes. Aquest no \xc3\xa9s un sistema basat en el consens, ni tan sols un sistema basat en el consentiment, sin\xc3\xb3 un que integra totes les parts i assegura que les modificacions proposades i objeccions a aquests canvis s\xc3\xb3n fets en base a les necessitats dels rols (i, a trav\xc3\xa9s d\'ells, les necessitats de l\'organitzaci\xc3\xb3), enlloc de les prefer\xc3\xa8ncies o l\'ego de les persones.\n_START_SECTION_\nProcessos\n_START_PARAGRAPH_\nL\'holocr\xc3\xa0cia especifica els processos per a l\'alineaci\xc3\xb3 dels equips al voltant de les necessitats operatives, i requereix que cada membre d\'un cercle compleixi certs deures amb la finalitat de treballar de manera eficient i efica\xc3\xa7 entre ells. En contrast amb el proc\xc3\xa9s de govern (que \xc3\xa9s col\xc2\xb7lectiu i integrador), cada element que compleix un rol t\xc3\xa9 molta autonomia i autoritat per prendre decisions sobre com aconseguir millor els seus objectius. Alguns han descrit el paradigma autoritat de l\'holocr\xc3\xa0cia com completament oposat a la de la jerarquia de gesti\xc3\xb3 tradicional: enlloc de tindre perm\xc3\xads per actuar o innovar, l\'holocr\xc3\xa0cia d\xc3\xb3na molta autoritat per emprendre qualsevol acci\xc3\xb3 necess\xc3\xa0ria per realitzar el treball dels rols, tret que es restringeixi a trav\xc3\xa9s de les pol\xc3\xadtiques o inclogui l\'\xc3\xbas d\'alguns actius de l\'organitzaci\xc3\xb3 (diners, propietat intel\xc2\xb7lectual, etc...) L\'holocr\xc3\xa0cia t\xc3\xa9 un gran biaix cap a l\'acci\xc3\xb3 i innovaci\xc3\xb3: es basa per defecte en l\'autonomia i la llibertat, i despr\xc3\xa9s utilitza els processos interns per limitar l\'autonomia quan el seu \xc3\xbas pot resultar perjudicial._NEWLINE_L\'holocr\xc3\xa0cia especifica un proc\xc3\xa9s de reuni\xc3\xb3 t\xc3\xa0ctica que cada cercle realitza (generalment amb una freq\xc3\xbc\xc3\xa8ncia setmanal). Aquest proc\xc3\xa9s inclou diverses fases per informar sobre les dades pertinents, actualitzacions de les accions en projectes i discussions obertes (on qualsevol membre del cercle pot afegir quelcom a l\'ordre del dia). Una caracter\xc3\xadstica particular d\'aquesta darrera fase (coneguda com a "triage"), \xc3\xa9s enfocar les discussions en les properes passes necess\xc3\xa0ries per tal que l\'individu qui ha afegit el tema enfronti el seu problema. La intenci\xc3\xb3 \xc3\xa9s evitar grans discussions improductives, tradicionalment dominades per les veus m\xc3\xa9s fortes.\n_START_SECTION_\nMarques comercials i de codi obert\n_START_PARAGRAPH_\nEl nom "Holacracy" \xc3\xa9s una marca enregistrada d\'HolacracyOne LLC. Per tant, qualsevol qui desitgi vendre productes i serveis utilitzant el nom "Holacracy", ha d\'obtindre el perm\xc3\xads d\'HolacracyOne LLC. La marca no s\'ha de confondre amb una patent, ja que no prohibeix l\'\xc3\xbas del model Holacracy, nom\xc3\xa9s en restringeix l\'\xc3\xbas amb finalitats comercials. Com "Holacracy" \xc3\xa9s una marca comercial, no es tradueix a lleng\xc3\xbces estrangeres quan s\'empra com a marca enlloc de com a concepte gen\xc3\xa8ric._NEWLINE_La Holacracy Constitution considera el seu model "de codi obert" (llic\xc3\xa8ncia Creative Commons Attribution ShareAlike 4.0). HolacracyOne fins i tot ha situat la Holacracy Constitution a GitHub per permetre d\'altres contribuir al seu desenvolupament. D\'aquesta manera "Holacracy" segueix un model de la marca amb llic\xc3\xa8ncia de codi obert similar a d\'altres com Mozilla, Linux, o la Wikipedia.\n_START_SECTION_\nHolocr\xc3\xa0cia a la pr\xc3\xa0ctica contempor\xc3\xa0nia\n_START_PARAGRAPH_\nL\'holocr\xc3\xa0cia ha estat adoptada per organitzacions amb i sense finalitats de lucre, incloent-t\'hi els especialistes de productivitat de David Allen Company, la iniciativa Medium del cofundador de Twitter n\'Evan Williams, Precision Nutrition i Conscious Capitalism, l\'organitzaci\xc3\xb3 sense finalitats de lucre d\'en John Mackey (president executiu de Whole Foods Market). Tamb\xc3\xa9 Zappos (detallista de sabates en l\xc3\xadnia que \xc3\xa9s part d\'Amazon) va anunciar l\'adopci\xc3\xb3 de l\'holocr\xc3\xa0cia.\n_START_SECTION_\nAvantatges\n_START_PARAGRAPH_\n\xc3\x89s dit que l\'holocr\xc3\xa0cia augmenta l\'agilitat, l\'efici\xc3\xa8ncia, la transpar\xc3\xa8ncia, la innovaci\xc3\xb3 i la rendici\xc3\xb3 de comptes dins d\'una organitzaci\xc3\xb3. L\'enfocament encoratja als membres individuals de l\'equip a prendre la iniciativa i els d\xc3\xb3na un proc\xc3\xa9s en el qual les seves preocupacions o idees poden ser abordades. El sistema de l\'autoritat distribu\xc3\xafda redueix la c\xc3\xa0rrega que tenen els l\xc3\xadders per prendre totes les decisions._NEWLINE_Segons en Tony Hsieh (president executiu de Zappos), la holocracia fa als individus m\xc3\xa9s responsables dels seus propis pensaments i accions._NEWLINE_Segons Kristy Meade (treballadora de Zappos), l\'holocr\xc3\xa0cia ajuda a previndre conductes t\xc3\xadpiques de biaix de g\xc3\xa8nere. "Crea un entorn on el biaix inconscient no \xc3\xa9s possible."\n_START_SECTION_\nCr\xc3\xadtiques\n_START_PARAGRAPH_\nN\'Steve Denning (autor de gesti\xc3\xb3 i lideratge), va escriure al Forbes en l\xc3\xadnia (Gener de 2014) en contra de la visi\xc3\xb3 de l\'holocr\xc3\xa0cia com una panacea, argumentant que enlloc de suprimir la jerarquia el que es fa \xc3\xa9s canalitzar les decisions cap avall de cercle en cercle en una jerarquia clara, en la qual cada cercle posterior sap menys que l\'anterior sobre el panorama general. Afegeix que hi manca la veu del client al model holocr\xc3\xa0tic, sentenciant que per a les empreses \xc3\xa0gils i centrades en el client (com ara Zappos) l\'holocr\xc3\xa0cia \xc3\xa9s una manera d\'afegir rigor administratiu, per\xc3\xb2 no necess\xc3\xa0riament funciona b\xc3\xa9 en una organitzaci\xc3\xb3 on no cal agilitat ni passi\xc3\xb3 pel client. Aquestes cr\xc3\xadtiques foren respostes fil parranda pel soci d\'HolacracyOne n\'Olivier Compagne en un article al blog de la companyia. Mant\xc3\xa9 que les cr\xc3\xadtiques d\'en Denning es basen en una interpretaci\xc3\xb3 err\xc3\xb2nia de l\'holocr\xc3\xa0cia, i proced\xc3\xad a explicar com les regles de l\'holocr\xc3\xa0cia eviten aquests suposats esculls.'